**Μ. Κριθαρίδης : Η Κυβέρνηση να μην χαλαρώσει κ. Πέτσα και να ενισχύσει το ΕΣΥ και την οικονομία που θα παραμείνει κλειστή μέχρι 7/1**

Με σύνθημα "αν χαλαρώσουμε θα το πληρώσουμε" ο κ. Πέτσας ανακοίνωσε την παράταση του lockdown μέχρι τις 7 Ιανουαρίου, ενώ είχε προηγηθεί η παρότρυνση του κ. Μητσοτάκη στο Υπουργικό Συμβούλιο "να είμαστε εξαιρετικά προσεχτικοί".

Προφανώς η Κυβέρνηση μετά την χαλάρωση της και την αποτυχία να διαχειριστεί την πανδημία μετά το πρώτο lockdown, επιλέγει σε αυτή τη φάση την διατήρηση των αυστηρών περιοριστικών μέτρων, αφού 9 μήνες τώρα δεν έκανε καμία προετοιμασία για να αντέξει το δημόσιο σύστημα υγείας.

Επειδή όμως ούτε και η οικονομία φαίνεται να αντέχει, πρέπει να υπάρξει και μια πραγματική στήριξη εργαζόμενων και επιχειρήσεων που θα συνεχίσουν να υπομένουν μια ερμητικά κλειστή οικονομική δραστηριότητα.

Και επειδή βλέπουμε ότι η Κυβέρνηση έχει κατεβάσει τα όπλα περιμένοντας το πολυπόθητο από όλους, εμβόλιο, τονίζουμε πως αυτό δεν συνιστά πανάκεια, το ΕΣΥ και η οικονομία πρέπει να ενισχυθούν ούτως ή άλλως.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**